Cela parola dèsigne los tèrritouèros cèdâs a Geneva per la France diens le payis de Gèx en 1815 et pués per la Savouè en 1816. Le tèrritouèro genevês ére tant qu’ique morselâ. Le novél canton rejuent d’ense la Confèdèracion suissa avouéc un tèrritouèro d’un solèt morsél et rapondu fesicament a la Suisse. En mémo temps de zones franches sont fêtes, que contegnont le payis de Gèx, Sant-Jelien, le Salèvo et Anemâsse. Celes legnes de les douânes reculâyes garantéssont u dediens de les zones franches la libra circulacion de les marchandies de vers Geneva.